
הנדון: חוות דעת מקצועית במסגרת כוונה להתקשר עם ספק יחיד/ ספק חוץ

הבקשה מסתמכת על תקנה  X 3(29) /  3(31) (סמן את התקנה המתאימה) לתקנות חובת מכרזים ועל הוראות תכ"ם, "פטור מחובת המכרז", מס'7.8.1 והוראת תכ"ם, "בחינת קיומם של ספקים ומיזמים", מס' 7.8.2.

	תיאור מהות ההתקשרות (רקע ופירוט התכונות של הטובין/השירות/העבודה)

	העולם הפך לכפר גלובלי. אמרה זו נכונה גם לגבי עולם המס. מינהל הכנסות המדינה, העוסק במדיניות מס, נדרש לקחת בחשבון בעת בניית/בחינת רפורמות מס ובעת שינויי חקיקה בעולם המס גם את חקיקת המס ומערכות המס במדינות אחרות ואת ההשפעה שלהן על השינוי אותו מבקשים לעשות. במקביל, שינויי חקיקה שנעשים במדינות אחרות יכולים להשפיע על הפעילות והגבייה בישראל.

על כן, אנו נדרשים למאגר מידע הכולל את חקיקת המס במדינות אחרות ואת תיאור מערכת המס שלהן, כאשר חשוב מאוד שמידע זה יהיה עדכני (נעשים שינויים בחקיקת המס במדינות אחרות באופן שוטף, כפי שנעשים בישראל).

בנוסף, מינהל הכנסות המדינה מוביל את הטיפול באמנות המס של ישראל (החל מבחינת מערכת המס של הצד השני לאמנה, לרבות אמנות מס שהם חתמו עם מדינות אחרות, דיוני אמנה ועד לאשרור האמנה והכנסתה לדין הפנימי). לשם כך אנו נדרשים למאגר ובו כל אמנות המס הקיימות בעולם, מאגר המתעדכן עם כניסה לתוקף של כל אמנה חדשה, תיקון לאמנה קיימת או פרוטקול. 




האם קיים בנושא זה מכרז מרכזי של החשב הכללי או גורם ממשלתי מוסמך אחר?            כן       לא

סוג ההתקשרות: (סמן X במקום המתאים)

	     טובין
	 Xשירותים
	  ביצוע עבודה




	שם הספק:
	IBFD Publications

	מספר הספק 
(ח.פ/ח.צ/ע.מ/מספר עמותה) 
	50001013

	ספק זה הנו: 
	X ספק יחיד 
	X  ספק חוץ 

	אומדן / שווי ההתקשרות:
	מנוי לשנת 2027 – 12,625 €

	תקופת ההתקשרות: 
	המנוי הוא לשנת 2027 (1 בינואר 2027 עד 31 בדצמבר 2027). 





נימוקים כי הספק הוא ספק יחיד או כי הטובין הם טובי חוץ
(במקרה הצורך ניתן לצרף עמודים נוספים וכל מסמך רלוונטי נוסף)

נא להתייחס לסעיפים הבאים: 
1. האמצעים שבהם נערכו בדיקות לאיתור ספקים נוספים והכנת חוות דעת כולל פירוט מקורות מידע ופעולות שננקטו (לדוגמה חיפוש באינטרנט, התכתבות עם ספקים, פגישה או שיחה עם ספקים וכדומה).
2. ממצאי הבדיקה (אם ישנם ספקים נוספים בתחום ההתקשרות, יש לפרט את הסיבות לאי התאמתם לביצוע ההתקשרות עימם ואת הסיבות להיות הספק שלגביו נכתבה חוות הדעת ספק יחיד/ספק חוץ)
3. נימוקים והערות נוספות

	ה-IBFD הוא ספק הממוקם בהולנד שבנה מאגר נתונים ייחודי בנושא המסים והוא מתחזק ומעדכן את המאגר באופן שוטף. המאגר מכיל פרטים על חוקי המס במדינות שונות בעולם ומערכות המס שלהן. המאגר מכיל גם פסקי דין בנושא המס (לעיתים הדין נקבע בהתאם לפסקי הדין). 

כמו כן, המאגר מכיל את נוסח כל האמנות למניעת כפל מס שנחתמו בין המדינות השונות בעולם ופרטים לגביהן. 

יש לציין שבעקבות שינויים שנעשו בעולם אמנות המס במסגרת ה-OECD (כמו ההשפעות של פרוייקט ה-BEPS), הוסיף ה-IBFD נתונים נוספים המשמשים אותנו. המאגר מתעדכן באופן שוטף ומתפתח בהתאם לשינויים בעולם המס.

ה IBFD-מספק חיבור לאתר באינטרנט ומשם גישה למאגר הנתונים. המאגר שייך ל-IBFD ולא ניתן להגיע אליו דרך ספק אחר. 

ל-IBFD מנויים רשויות מסים בארץ ובעולם וכן משרדים בשוק הפרטי העוסקים במסים. לא מצאנו מאגר אחר בו מופיעים כל הנתונים הקיימים ב-IBFD, ואשר מתעדכנים באופן שוטף. 

חשוב לציין שרשויות מס אחרות משתמשות במאגר זה וכך גם אנשי מס בשוק הפרטי – השימוש במאגר זהה מאפשר עבודה פורה יותר.

בנוסף, ערכנו בדיקה באמצעות AI לגבי מאגרי מידע קיימים אחרים – 
אין מאגר מידע עם כיסוי רחב כמו של ה-IBFD והיקף מידע דומה, אשר הנתונים בו מתעדכנים באופן שוטף. המאגר של ה-IBFD הוא המאגר המקיף ביותר בתחום אמנות מס (מחזיק באוסף אמנות המס הגדול בעולם - מעל 14,000 מסמכים) ובתחום ניתוחי מדיניות. לבסוף, יש לציין שה-IBFD גם בולט במיוחד בזכות טבלאות ההשוואה המהירות שלו (Country Tax Guides) .



חוות דעתי זו ניתנת מתוקף היותי הסמכות המקצועית לנושא זה.

בכבוד רב,
 
	רבקה לפינר, רו"ח
	סגנית בכירה לממונה על הכנסות המדינה והכלכלן הראשי
	

	שם בעל הסמכות המקצועית
	תפקיד בעל הסמכות המקצועית
	חתימה

